CELEX: C2004/217/58
Language: sl
Date: 2004-08-28 00:00:00
Title: Zadeva T-248/04: Tožba Scania AB (Publ) proti Komisiji Evropskih skupnosti, vložena dne 21. junija 2004

28.8.2004   
            
            
               SL
            
            
               Uradni list Evropske unije
            
            
               C 217/32
            
         Tožba Scania AB (Publ) proti Komisiji Evropskih skupnosti, vložena dne 21. junija 2004
   (Zadeva T-248/04)
   (2004/C 217/58)
   Jezik postopka: angleščina
   Scania AB (Publ), Södertälje (Švedska), ki jo zastopata D. Arts in F. Herbert, odvetnika, z naslovom za vročanje v Luksemburgu, je dne 21. junija 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo Komisije z dne 7. aprila 2004, s katero je Komisija odobrila Volvu prenos delnic serije A preko Ainax-a;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene navedbe
   Tožeča stranka navaja, da je bilo soglasje Komisije h koncentraciji Volva in Renault Vehicules Industriels (1) pogojeno s prenosom delnic, ki jih ima Volvo v Scanii (Scania undertaking). V izpodbijani odločbi je Komisija sprejela predloge Volva glede prenosa, po katerih naj bi Volvo prenesel svoje ostale delnice Scanie na podružnico Ainax. Tožeča stranka nadalje navaja, da bi morale biti delnice Ainaxa razdeljene kot dividende delničarjem Volva.
   Po mnenju tožeče stranke izpodbijana odločba škoduje podjetju Scania, kot je določeno v odločbi Komisije z dne 1. septembra 2000, kot tudi v členu 6 (1)(c) in v členu 6(2) Uredbe št. 4064/89 (2).
   Po mnenju tožeče stranke ustanovitev posredne tvorbe, Ainax, bolj ščiti skupino delnic, ki jih splošno nadzira Volvo, kot bi jih njihova razpršitev med delničarje Volva. Tožeča stranka nadalje navaja, da iz razloga, ker ima Renault približen 20 % lastniški delež v Volvu, le-ta nadzira približno 20 % Ainaxa, in posredno nadzira približno 25 % Scanie. Tožeča stranka zato navaja, da prenos jamči Renaultu, in posredno Volvu, bistven vpliv nad tožečo stranko in prednostno notranje znanje o njenih poslovnih skrivnostih. Po mnenju tožeče stranke zaradi tega ne more delovati kot neodvisna alternativa Volvu/Renault VI group.
   
      (1)  Odločba Komisije z dne 1. september 2000, ki razglaša koncentracijo za združljivo s skupnim trgom (Primer št. IV/M.1980 - 3* VOLVO/RENAULT V.I.) glede na Uredbo Sveta (EGS) št. 4064/89 (UL C 301, str. 23)
   
      (2)  Uredba Sveta (EGS) št. 4064/89 z dne 21. decembra 1989 o nadzoru koncentracij podjetij